|  |
| --- |
|  |

**«Шымкент қаласының денсаулық сақтау басқармасына және ведомстволық бағыныстағы ұйымдарына бюджеттен бөлінген қаржылардың пайдалануына, квазимемлекеттік сектор субъектілерінің қызметінің, активтерін басқарудың, оның ішінде ақылы қызметінен түсетін қаржылардың пайдалануына және Қазақстан Республикасының денсаулық сақтау саласын дамытудың 2016-2019 жылдарға арналған «Денсаулық» мемлекеттік бағдарламасының іске асырылуына, тиімділік аудитін жүргізу» аудиторлық іс-шарасы бойынша жүргізілген**

**аудиттің нәтижелеріне**

 **АУДИТОРЛЫҚ ҚОРЫТЫНДЫ**

 **I. Кіріспе**

**1.1. Аудиторлық іс-шараның атауы:** «Шымкент қаласының денсаулық сақтау басқармасына және ведомстволық бағыныстағы ұйымдарына бюджеттен бөлінген қаржылардың пайдалануына, квазимемлекеттік сектор субъектілерінің қызметінің, активтерін басқарудың, оның ішінде ақылы қызметінен түсетін қаржылардың пайдалануына және Қазақстан Республикасының денсаулық сақтау саласын дамытудың 2016-2019 жылдарға арналған «Денсаулық» мемлекеттік бағдарламасының іске асырылуына, тиімділік аудитін жүргізу» тиімділік, сәйкестік аудиті, сыртқы мемлекеттік аудит.

**1.2. Мемлекеттік аудиттің мақсаты: «**Шымкент қаласының денсаулық сақтау басқармасы мен ведомстволық бағыныстағы ұйымдарында бюджеттен бөлінген қаржылардың және квазимемлекеттік сектор субъектілерінің активтерді басқару мен пайдалану тиімділігі».

**1.3. Мемлекеттік аудит объектілері:**

1. «Шымкент қаласының денсаулық сақтау басқармасы» мемлекеттік мекемесі.

**1.4. Мемлекеттік аудитпен қамтылған кезең:** 01.01.2017 жыл -31.12.2020 жыл аралығы.

**II. Негізгі (талдамалық) бөлік**

**2.1. Аудиттелетін саланың жай-күйін қысқаша талдау.**

Қазақстан Республикасының денсаулық сақтау саласын дамытудың 2016 -2019 жылдарға арналған «Денсаулық» мемлекеттік бағдарламасының (Бұдан әрі - Бағдарлама) жалпы негізгі мақсаты еліміздің орнықты әлеуметтік-экономикалық дамуын қамтамасыз ету үшін халықтың денсаулығын нығайту болып табылады. Бағдарламаның жылдар бойынша индикаторлардың орындалуы төменгіше:

**Шымкент қаласының 2018 жылдың 12 айында «Денсаулық» мемлекеттік бағдарламасының іске асырылуы**

Мемлекеттік бағдарламаның негізгі көрсеткіштері:

* Халықтың жалпы өлім-жітімі

2018 жылдың 12 айының қорытындысы бойынша өлім-жітім көрсеткіші 1000 адамға шаққанда 4,1 құраған (2017 жылдың 12 айында – 5,0).

* Ана өлімі

2018 жылдың 12 айының қорытындысы бойынша ана өлімінің көрсеткіші 2017 жылдың сәйкес кезеңімен салыстырғанда 21,0%-ға, 100 мың тірі туылғандарға шаққанда 11,6-дан 14,75-ке дейін өскен.

* Нәресте өлімі

2018 жылдың 12 айының қорытындысы бойынша нәресте өлімінің көрсеткіші 1000 тірі туылғанға шаққанда 8,2 құраған, 2017 жылдың ұқсас кезеңімен салыстырғанда 4,9% төмендеген.

- Қан айналымы жүйесінің ауруларынан (ҚЖА) болатын өлім-жітім: 2018 жылға жоспар- 145,22.

2018 жылдың 12 айында қан айналымы жүйесі ауруларынан өлім-жітім 13% - ға төмендеп, 100 мың тұрғынға 124,8 құраған, (2017ж. 12 айында – 143,5)

* Қатерлі ісіктерден өлім-жітім: 2018 жылға жоспар - 60,3.

Қатерлі ісіктерден өлім 0,5% төмендеді және 100 мың тұрғынға 52,4 құраған (2017 жылдың 12 айында – 52,7).

- Жарақаттан, жазатайым жағдайлардан және уланудан болатын өлім-жітім 2018 жылға жоспар-35,15.

Жарақат, жазатайым оқиғалар мен уланулардан өлім-жітім 6,3% төмендеген және 100 мың тұрғынға 34,1 құраған (2017 жылдың 12 айында -36,4).

* Туберкулезден өлім-жітім 2018 жылға жоспар - 1,6.

Туберкулезден өлім 1,8 есе немесе 43,5 пайызға төмендеген, 100 мың тұрғынға 1,3 құрадған (2017 жылдың 12 айында – 2,3).

1. **Мемлекеттік бағдарламаның іс-шараларын орындау бойынша**

**Бағдарламаның негізгі 7 бағыттарының орындалуы.**

***1) халық денсаулығын сақтаудың негізі ретінде қоғамдық денсаулық сақтауды дамыту:***

Қоғамдық денсаулық сақтауды дамыту шеңберінде 2018-2019 жылдарға арналған 5 бағыт бойынша Инфекциялық емес ауруларды басқару бағдарламасын енгізу бойынша жол картасы әзірленіп, бекітілген. 2018 жылдың 12 айында салауатты өмір салтын насихаттау аясында барлығы 312 іс-шара өткізілген. Халықты иммундау 97,0% - ға жеткен. Қаланың 14 емханасында ауруды басқару бағдарламасы енгізілген.

***2) Медициналық-санитариялық алғашқы көмек (МСАК) жаңғыртудың және басым дамытудың негізінде барлық денсаулық сақтау қызметтерін халық мұқтаждықтарының айналасына интеграциялау:***

Бастапқы медициналық-санитариялық көмекті (бұдан әрі – БМСК) жаңғырту және басым дамыту негізінде пациенттің мұқтаждары айналасында барлық денсаулық сақтау қызметтерін интеграциялау шеңберінде):

БМСК желісін 13 мемлекеттік және 13 жеке медициналық ұйымдар ұсынады. Халықтың емханалық көмекпен қамтамасыз етілуі 10 мың тұрғынға шаққанда 62,1 құраған. Шымкент қаласының емханаларында тіркелген тұрғындар саны 37 мыңнан 83,5 мыңға дейін өскен.

 Мемлекеттік медициналық ұйымдардың жүктемесін төмендету үшін 13 жекеменшік медициналық ұйымдарға амбулаториялық-емханалық көмекті көрсету үшін тегін медициналық көмектің кепілдік берілген көлемі шеңберінде мемлекеттік тапсырысы орналастырылған. Барлық қалалық емханаларда кезектерді төмендету үшін электрондық кезек жүйесі орнатылған. Дәрігердің қабылдауына жазылу бойынша мобильдік қосымшалар енгізілген. 2018 жылы мобильді қосымша арқылы дәрігердің қабылдауына 150 мыңнан астам жазба жасалған. 2018 жылы Шымкент қаласы бойынша тіркелген халықтың 100 %-ы ведомстволық бағынысты медициналық ұйымдарда электрондық денсаулық паспорттары ашылып, толтырылған.

***3) медициналық көрсетілетін қызметтердің сапасын қамтамасыз ету:***

Медициналық қызметтердің сапасын қамтамасыз ету бойынша медициналық қызметтердің сапасына қанағаттану мониторингі жүргізілген. Аккредиттеу туралы куәлік 31 медициналық ұйымда бар. Қазақстан Республикасы Денсаулық сақтау және әлеуметтік даму министрінің 28.06.2016ж. №568 «Медициналық қызметтер көрсету сапасына ішкі және сыртқы сараптамаларды ұйымдастыру және жүргізу ережесін бекіту туралы» бұйрығына өзгерістер енгізу туралы» бұйрығының 2 тарау 9 тармағына сәйкес барлық медициналық ұйымдарда ішкі аудит қызметі жұмыс істеуде, медициналық көмек сапасын басқару қызметі ұйымдастырылған. Ішкі аудит қызметі дәрігер-сарапшы (басшының медициналық қызмет көрсету сапасы жөніндегі орынбасары), клиникалық эпидемиолог, клиникалық фармаколог, бөлімше меңгерушілерін қамтыған.

Қызмет сарапшылары БАҚ-қа өзінің медициналық ұйымына қатысты жағымсыз ақпараттың болуына мониторинг жүргізуде. Әр медициналық ұйымда «Сенім телефондары» және шағымдар мен ұсыныстар қабылдау жәшіктері орналастырылған.

Барлық медициналық ұйымдарда ресми сайттар бар және бірінші басшының блог-платформасы әзірленген.

Сонымен қатар, қалалық диагностикалық орталығы базасында халыққа денсаулық сақтау саласындағы барлық қызықтыратын сұрақтар бойынша кеңес беру, азаматтардың өздерінің құқықтары және өз денсаулықтары үшін ынтымақты жауапкершіліктері бойынша хабардарлығын арттыру мақсатында, тегін медициналық көмектің кепілдік берілген көлемімен және жеңілдікті шарттармен дәрі-дәрмекпен қамтамасыз етуді, медициналық көмек көрсетудің тәртібі, сапасы және міндетті әлеуметтік медициналық сақтандыру шеңберіндегі іс-шараларды жүзеге асыру мәселелері бойынша консультативтік ақпараттармен қамтамасыз ету мақсатында Call – орталығы ашылып, халыққа қызмет көрсету жұмыстары қолға алынған.

***4) Ұлттық дәрі-дәрмекпен қамтамасыз ету саясатын іске асыру:***

Амбулаториялық дәрі-дәрмекпен қамтамасыз етуге дәріханаларға дәрі-дәрмектер жеткізіліп, қамтамасыз ету жұмыстары жүргізілген.

      ***5) ортақ жауапкершілікті және оның қаржылық орнықтылығын арттыруды енгізу негізінде денсаулық сақтау жүйесін жетілдіру:***

- Ынтымақтастықты енгізу және оның қаржылық тұрақтылығын арттыру негізінде денсаулық сақтау жүйесін жетілдіру.

Шымкент қаласында Міндетті-әлеуметтік медициналық сақтандыру (бұдан әрі - МӘМС) бойынша тұрғындар арасында ақпараттық-түсіндіру жұмыстарының 3 кезеңі өткізілген. Өңірлік штаб спикерлерінің халықпен кездесуінің жоспар-кестесі бекітілген. Шымкент қаласы әкімінің өкімімен, аумақтық Штаб құрылған.

Медиа-жоспарға сәйкес, қала аудандарының әкімдіктері медициналық ұйымдардың, БАҚ-тың қатысуымен 1254 іс-шара және медициналық ұйымдарда, сауда орталықтарымен халыққа қызмет көрсету орталықтарында 28 «Ашық есік күні» мен флешмобтар сонымен қатар, салауатты өмір салтын қалыптастыру жоспарына сәйкес, 88 акция өткізілген.

Шымкент қаласындағы бір қатар сауда ортылықтары мен базарларда міндетті-әлеуметтік медициналық сақтандыру тақырыбына аудиороликтер мен видеороликтер көрсетілген.

Міндетті-әлеуметтік медициналық сақтандыру тақырыбы бойынша 201083 ақпараттық материалдар таратылған.

Шымкент қаласы бойынша 33 - мемлекеттік, 58 - жекеменшік денсаулық сақтау субъектісі Тегін медициналық көмектің кепілдік берілген көлемі шеңберінде және міндетті әлеуметтік медициналық сақтандыру жүйесінде медициналық қызметтер көрсетуде. Бастапқы медициналық - санитариялық көмек бойынша 33, мемлекеттік – 14, жекеменшік – 17 денсаулық сақтау субъектісі медициналық көмек көрсетуде. Қала бойынша стационарлық медициналық көмекті 36, оның ішінде мемлекеттік - 15, жекеменшік – 21 денсаулық сақтау субъектісі медициналық көмек көрсетуде.

***6) денсаулық сақтау саласындағы адами ресурстарды басқарудың тиімділігін арттыру:***

 Денсаулық сақтау саласында адам ресурстарын басқарудың тиімділігін арттыру.

Медициналық көмекті көрсететін қызметкерлер саны:

• Дәрігерлер – 3000;

• Орта медициналық қызметкерлер – 7533;

• 10 мың халыққа дәрігерлермен қамтамасыз ету - 30,7 (2017ж. – 32,5);

• Шымкент қаласы бойынша дәрігерлер тапшылығы – 69 дәрігер (педиатрлар, анестезиолог-реаниматологтар, дәрігер лаборанттар);

• 10 мың халыққа орта медициналық қызметкерлермен қамтамасыз ету - 77,1 (2017ж. -77,9).

***7) мемлекеттік-жекешелік әріптестік және заманауи ақпараттық-коммуникациялық технологиялардың негізінде денсаулық сақтау инфрақұрылымын одан әрі дамытуды қамтамасыз ету болып табылады:***

Инфрақұрылымды және мемлекеттік - жекешелік әріптестікті одан әрі дамытуды қамтамасыз ету.

Денсаулық сақтау объектілерін салуға қажеттілік:

• Құрамында кардиохирургиялық, онкологиялық, перинаталдық орталық қарастырылатын 1000 төсекке арналған көп бейінді стационар салу жоспарланған.

• Шымкент қаласы үшін 5 қалалық емхана салу қажеттігі туындаған.

Мемлекеттік - жеке меншік әріптестік аясында "Қайтпас" шағын ауданында 500 келушіге арналған №10 емхана құрылысын аяқтау жоспарланған.

32 медециналық ұйым медициналық ақпараттық жүйе енгізіліп, 100% қамтылған. ӘБ компьютерлік техникамен жабдықтау көрсеткіші 64% құраған. Компьютерлік техникамен жабдықтау көрсеткіші 2019 жылы 100% - ға жеткізілген.

Интернет желісіне қатынауды қамтамасыз ету 100% құраған. 121 медициналық құжаттаманың барлығы электрондық форматқа ауыстырылып, 100% орындалған. Қағазсыз құжат айналымына 32 медициналық ұйым ауыстырылған. «Бекітілген халық тіркелімі» ақпараттық жүйесінің деректері бойынша қала бойынша Мемлекеттік медециналық ұйымға қаланың 873185 тұрғыны тіркелген, оның ішінде толтырылған электрондық денсаулық паспорты – 843123 немесе 96,5% құраған.

Аурудың алдын ала жазылу үлесі 70,3% құраған, жоспар бойынша 70%. Емханадағы сандық форматта көрсетілген медициналық қызметтердің үлесі 56% - ды құраған, 2018 жылы бұл көрсеткіш 55% құраған. Стационарлардың, перзентханалардың автоматты түрде алынған активтерінің үлесі 78,1% құраған, жоспар 70%.

2018 жылдың 12 айының қорытындысы бойынша жалпы 1 көрсеткіш меже жетпеген атап айтқанда, Халықтың жалпы өлім-жітімі көрсеткіші оның ішінде, Ана өлімі 2018 жылдың 12 айының қорытындысы бойынша ана өлімінің көрсеткіші 2017 жылдың сәйкес кезеңімен салыстырғанда 21,0%-ға, 100 мың тірі туылғандарға шаққанда 11,6-дан 14,75-ке дейін өскен.

**ҚР Денсаулық сақтау саласын дамытудың 2016-2019 жылдарға арналған «Денсаулық» мемлекеттік бағдарламасын 2019 жылғы жүзеге асырылуы**

**Мемлекеттік бағдарламаның негізгі көрсеткіштері:**

- Күтілетін өмір сүру ұзақтығының деңгейі - 2019 жылға жоспар – 72,3, 2019 жылы - 74,65-ті құраған (2018 жылы – 73,07);

- жалпы өлім көрсеткіші - 2019 жылға жоспар – 4,58, 2019 жылы 4,5-ді құрап, 7,1%-ға жоғарылаған (2018 жылы 4,2);

- ана өлімі – 2019 жылға жоспар –7,6, 2019 жылы 7,4-құрап, 2018 жылмен салыстырғанда (2018 жылы – 19,6) – 62,2 %-ға төмендеген;

- нәресте өлімі - 2019 жылға жоспар –7,5, 2019 жылы – 8,5 құрап, 2018 жылмен салыстырғанда (2018 жылы – 8,3) 2,4%-ға жоғарылаған;

- туберкулезден болатын өлім-жітім - 2019 жылға жоспар – 1,6, 2019 жылы 1,5 – ды құрап, 2018 жылмен салыстырғанда (2018 жылы 1,8) 16,6 %-ға төмендеген;

- қан айналымы жүйесі ауруларынан (бұдан әрі-ҚЖА) өлім-жітімнің 2019 жылға жоспар – 140,32, 2019 жылы – 120,3-ті құрап, 2018 жылмен салыстырғанда (2018 жылғы – 118,3) 1,7% жоғарылаған;

- қатерлі ісіктер - 2019 жылға жоспар – 60,1, 2019 жылы 51,8 – ді құрап, 2018 жылмен салыстырғанда (2018 жылы – 56,4) – 8,1%- төмендеген;

- жарақаттан, жазатайым жағдайлардан және уланудан өлім-жітімнің - 2019 жылға жоспар – 34,84, 2019 жылы 38,8-ді құрап, 2018 жылмен салыстырғанда (2018 жылы 35,8), – 2,4% жоғарылаған.

**Бағдарламаның негізгі 7 бағыттарының орындалуы.**

***1) халық денсаулығын сақтаудың негізі ретінде қоғамдық денсаулық сақтауды дамыту:***

Қоғамдық денсаулық сақтауды дамыту шеңберінде 2018-2019 жылдарға арналған 5 бағыт бойынша Инфекциялық емес ауруларды басқару бағдарламасын енгізу бойынша жол картасы әзірленіп, бекітілген.

Шымкент қаласында негізгі инфекциялық емес аурулар бойынша мониторинг жүргізіліп және осы ауруларды туғыздыратын қауіп қатер факторларының алдын алу бойынша санитарлы ағарту жұмыстары атқарылып отырған. Емханаларда ауруларды бақылау бағдарламалары енгізілген.

Шымкент қаласы бойынша диспансерлік есепте тұрған науқастардың саны – 91737 адамды құраған. Ауруларды басқару бағдарламасының тиімділігі-бұл жіті миокард инфаркты және инсультті бастан өткерген пациенттер санының төмендеу және жедел медициналық көмекті шақыру санының азаюы. АББ бойынша оқытылған БМСК мамандарының жалпы саны - 1621 соның ішінде жалпы тәжірибелі дәрігерлер – 426, терапевттер – 57; жалпы тәжірибе аймақтарының орта медицина қызметкерлері - 1018, терапиялық аймақтың орта медициналық қызметкерлерінің саны - 120 құраған.

***2) Медициналық-санитариялық алғашқы көмек (МСАК) жаңғыртудың және басым дамытудың негізінде барлық денсаулық сақтау қызметтерін халық мұқтаждықтарының айналасына интеграциялау:***

 «Қазақстан Республикасында медициналық-санитариялық алғашқы көмекті дамыту жөніндегі 2019-2020 жылдарға арналған іс-шаралар жоспарын бекіту туралы» Қазақстан Республикасы Премьер-Министрінің 2019 жылғы 10 маусымдағы №103-ө қаулысына сәйкес, Шымкент қаласы бойынша 2019-2020 жылдарға арналған БМСК дамуының негізгі бағыттарын іске асыру жөніндегі жол картасы әзірленіп, бекітілген.

Қала бойынша барлығы 709 аймақ қызмет көрсетуде, оның ішінде 543 жалпы тәжірибе дәрігері (әрі қарай - ЖТД), 33 терапевтік, 133 педиатриялық аймақтары. Бір дәрігерге жүктемені төмендету мақсатында және «Денсаулық» мемлекеттік бағдарламасының - 1 учаскеге 1700 адам нысаналы индикаторына қол жеткізу үшін, жыл басынан бастап жалпы тәжірибе дәрігерінің 203 аймағы ашылған.

Атқарылған іс-шаралардың нәтижесінде 1 жалпы тәжірибе дәрігерінің жүктемесі – 1631 адамға дейін төмендетілген (01.01.2019ж. жағдай бойынша 1 ЖТД жүктеме – 1905 адам).

Халыққа амбулаториялық көмектің «қадамдық қол жетімділігін» қамтамасыз ету мақсатында келесі іс-шаралар өткізілген:

- 3 елді мекенде жалға алынған ғимараттар №7 және №12 қалалық емханалардың балансына алынған. Ғимарат иелерімен ғимараттарды мемлекет меншігіне өтеусіз беру бойынша келісімге қол жеткізілген (Бадам-1, Тұрдыабад, Абдулабад);

- 2 елді мекенде амбулаториялық көмек көрсету үшін үй-жайды жалға алу (Игілік, Жиделі елді мекендері);

Бұдан басқа, Шымкент қаласын дамытудың 2023 жылға дейінгі кешенді жоспары шеңберінде, сондай-ақ амбулаториялық-емханалық көмектің қолжетімділігін қамтамасыз ету және МСАК ұйымдарының инфрақұрылымын дамыту үшін 16 МСАК объектісін салу жоспарланған: оның ішінде: 5 қалалық емхана (ескі және тозған қалалық емханалардың ғимараттарын орнына салу) және 11 дәрігерлік амбулатория (Игілік, Тәуелсіздікке 20 жыл, Тәуелсіздікке 20 жыл, Жиделі, Қайнарбұлақ, Қызылсу, Тассай, Тәжірибе, Қызылсай, Достық, Шаңырақ, Асар-2 елді мекендерінде).

***3) медициналық көрсетілетін қызметтердің сапасын қамтамасыз ету:***

Медициналық қызметтердің сапасын қамтамасыз ету бойынша медициналық қызметтердің сапасына қанағаттану мониторингі жүргізілген. Аккредиттеу туралы куәлік 31 медициналық ұйымда бар.

Қазақстан Республикасы Денсаулық сақтау және әлеуметтік даму министрінің 28.06.2016ж. №568 «медициналық қызметтер көрсету сапасына ішкі және сыртқы сараптамаларды ұйымдастыру және жүргізу ережесін бекіту туралы» бұйрығына өзгерістер енгізу туралы» бұйрығының 2 тарау 9 тармағына сәйкес барлық медициналық ұйымдарда ішкі аудит қызметі жұмыс атқаруда, медициналық көмек сапасын басқару қызметі ұйымдастырылған. Ішкі аудит қызметі дәрігер-сарапшы (басшының медициналық қызмет көрсету сапасы жөніндегі орынбасары), клиникалық эпидемиолог, клиникалық фармаколог, бөлімше меңгерушілерін қамтиды. Қызмет сарапшылары БАҚ-қа өзінің медициналық ұйымына қатысты жағымсыз ақпараттың болуына мониторинг жүргізуде. Әр медициналық ұйымда «Сенім телефондары» және барлық медициналық ұйымдарда шағымдар мен ұсыныстар қабылдау жәшіктері орналастырылған. Барлық медициналық ұйымдарда ресми сайттар бар және бірінші басшының блог-платформасы әзірленген.

Сонымен қатар, сall-орталық барлығы 46 медициналық ұйымға қызмет көрсетуде, оның ішінде 33-і мемлекеттік мекемелер, 13-і жеке меншік.

Call-орталығына 2019 жылы келіп түскен қоңыраулардың жалпы саны – 5325, қабылданған қоңыраулар саны – 5261 (оның ішінде арыздар саны – 340, өтініштер саны 434), қабылданбаған қоңыраулар саны – 64 құраған.

Call-орталығына 2019 жылы түскен өтініштер құрылымы:

1) медициналық көмектің сапасына шағымданып түскен қоңыраулар саны – 90;

2) ТМККК шеңберінде уақтылы дәрі-дәрмекпен қамтамасыз етілмеу себебінен түскен қоңыраулар саны – 10;

3) этика деонтология талаптарының бұзылуына шағымданып түскен қоңыраулар саны – 29;

4) емханаға тіркелу, дәрігерге жазылу және ауруханаға жатқызу бойынша түскен қоңыраулар саны – 47;

5) ұйымдастырушылық сұрақтар бойынша түскен қоңыраулар саны – 154.

2019 жылы Шымкент қаласының денсаулық сақтау басқармасына жалпы 572 өтініш түскен, оның ішінде өтініштер саны – 540, шағымдар – 19, сұратулар саны – 13.

Жалпы 572 өтініштің басқа мекемелерге жөнелтілгендер саны – 22, қаралғаны – 541, қаралуда – 9, қаралған 541 өтініштің, қанағаттандырылғаны – 97, қанағаттандырудан бас тартылғандар саны 3, түсіндірме жауап берілгені - 386, қараудың қысқартылуы туралы – 55.

Қайтадан түскен өтініштер саны 39, соның қанағаттандырылғаны – 4, қанағаттандырудан бас тартылғандар саны 0, түсіндірме жауап берілгені - 31, қараудың қысқартылуы туралы – 4.

Шымкент қаласының Тауарлар мен көрсетілетін қызметтердің сапасы мен қауіпсіздігін бақылау департаментінің мәліметіне сәйкес, 2019 жыл бойынша тіркелген өтініштер саны 107, тексеру жүргізілген өтініштер саны – 161, негізді өтініштер саны – 49.

Шымкент қаласының денсаулық сақтау басқармасы басшысының 2019 жылғы 29 қазандағы №296 н/қ «Медициналық ситуациялық орталығын ашу туралы» бұйрығы негізінде ШЖҚ «Қалалық кардиологиялық орталық» МКК базасында кардиология бағыты бойынша медициналық ситуациялық орталығы, «Қалалық жұқпалы аурулар ауруханасы» МКҚК базасында, жұқпалы аурулар бағыты бойынша медициналық ситуациялық орталығы, «Жедел медициналық жәрдем көрсету станциясы» МКК базасында жедел жәрдем қызметі бағыты бойынша медициналық ситуациялық орталығы, ШЖҚ «№1 қалалық клиникалық аурухана» МКК базасында инсульт және жарақат бағыты бойынша медициналық ситуациялық орталығы, ШЖҚ «Қалалық онкологиялық орталық» МКК базасында онкологиялық аурулардың алдын алу бағыты бойынша медициналық ситуациялық орталығы, ШЖҚ «Қалалық перинаталдық орталық» МКК базасында ана денсаулығын қорғау бағыты бойынша медициналық ситуациялық орталығы, ШЖҚ «Қалалық балалар клиникалық ауруханасы» МКК базасында балалардың денсаулығын қорғау бағыты бойынша медициналық ситуациялық орталығы ашылғанын және Қазақстан Республикасы Денсаулық сақтау министрінің 2019 жылғы 31 қаңтардағы № 30 «Жол карталарын бекіту туралы» бұйрығын орындау негізінде және медициналық ұйымдардың медициналық ақпараттық жүйесі жұмысын мониторинг жүргізу және медициналық ұйымдарда қағазсыз жұмысқа өткізуін бақылау және мониторинг жұмыстары жүргізілген.

«Денсаулық сақтау саласындағы шаруашылық жүргізу құқығындағы мемлекеттік коммуналдық кәсіпорындарды байқау кеңестерін енгізу туралы» Шымкент қаласы әкімдігінің 2019 жылғы 25 сәуірдегі № 357 қаулысымен байқау кеңестері енгізілетін шаруашылық жүргізу құқығындағы мемлекеттік коммуналдық кәсіпорындардың тізімі бекітілген.

Шымкент қаласының денсаулық сақтау басқармасының бұйрығымен 2019 жылғы 1 шілдеде байқау кеңесінің мүшелері бекітілген. Денсаулық сақтау саласындағы шаруашылық жүргізу құқығындағы мемлекеттік кәсіпорындарда құрылатын байқау кеңесінің құрамына сол кәсіпорынға қатысты аффилирленген болып табылмайтын және үлесі байқау кенесінің жалпы санының 30% кем емес тәуелсіз мүшелер кіруі керектігі мен алқалық атқарушы органдар және ішкі аудит қызметтері құрылуы назарға алынған.

***4) Ұлттық дәрі-дәрмекпен қамтамасыз ету саясатын іске асыру:***

2019 жылы науқастарды амбулаториялық дәрі-дәрмекпен қамтамасыз ету шеңберінде есепке алу және өткізу қызметтерін сатып алу жүргізілмеген. Бұл пациентке рецептті емханада жазылып және емханалардың дәріханалық пункттері арқылы тегін дәрі-дәрмектер берілген.

2019 жылға амбулаториялық - дәрілік қамтамасыз ету аясында 34 медициналық-санитариялық алғашқы көмек көрсететін ұйымдар (20 - мемлекеттік, 14 - жекеменшік) алдын ала өтінімдер «СҚ-Фармация» ЖШС (бұдан әрі – Бірыңғай дистрибьютор) «Бірыңғай фармацевтикалық ақпараттық жүйесі» порталы арқылы ресімделген.

***5) ортақ жауапкершілікті және оның қаржылық орнықтылығын арттыруды енгізу негізінде денсаулық сақтау жүйесін жетілдіру:***

Шымкент қаласында міндетті әлеуметтік медициналық сақтандыру жүйесіне (бұдан әрі-МӘМС) тартуды жандандыру үшін Шымкент қаласының әкімінің 2019 жылғы 25 сәуірдегі №27-Ө «Міндетті әлеуметтік медициналық сақтандыруды енгізуді түсіндіру бойынша Штаб құру туралы» өкімімен штаб құрылған.

Міндетті әлеуметтік медициналық сақтандыру жүйесін енгізу жөніндегі ақпараттық түсіндіру жұмыстарын жүргізу шеңберінде іс-шараларды өткізудің жоспары, МЕДИА жоспар, кәсіпорын қызметкерлеріне міндетті әлеуметтік медициналық сақтандыру жүйесін ақпараттық түсіндіру жұмыстарына арналған жоспар бекітіліп, жоспарға сәйкес, түсіндіру жұмыстары жүргізілуде.

***6) денсаулық сақтау саласындағы адами ресурстарды басқарудың тиімділігін арттыру:***

Қала тұрғындарына 3150 дәрігер, 7994 орта медициналық қызметкер медициналық көмек көрсетеді. 2019 жылғы 11 айында - 58 жас маман жұмысқа орналастырылған, кадр тапшылығы - 79 маман, былтырғы жылмен салыстырғанда **30%-ға** төмендеген.

***7) мемлекеттік-жекешелік әріптестік және заманауи ақпараттық-коммуникациялық технологиялардың негізінде денсаулық сақтау инфрақұрылымын одан әрі дамытуды қамтамасыз ету болып табылады:***

2019 жылдың 1 қазанында Шымкент қаласының әкімдігі түрік компаниясымен қалалық онкологиялық орталық базасында ПЭТ/КТ орталығын құру жөнінде меморандумға қол қойылған.

Жедел медициналық көмек станциясын жаңғырту үшін «Мейдей Қазақстан» ЖШС – мен (Түркия) 5 жылға шарт жасалған, жедел медициналық көмек станциясына 100 автокөлік жеткізілген және бірыңғай шұғыл диспетчерлік қызмет құру бойынша тиісті жұмыстар жүргізілген.

Жалпы ҚР Денсаулық сақтау саласын дамытудың 2016-2019 жылдарға арналған «Денсаулық» мемлекеттік бағдарламасында көрсетілген 7-бағыт бойынша 2018-2019 жылдары бір қатар жұмыстар атқарылып, көрсеткіштер орындалғанымен, 2018 жылғы Ана өлімі көрсеткіші бойынша 2017 жылмен салыстырғанда 21,0%-ға, 100 мың тірі туылғандарға шаққанда 11,6-дан 14,75-ке дейін өскен.

Ал, 2019 жылды 2018 жылмен салыстырғанда (2018 жылы – 19,6) – 62,2 %-ға төмендеген.

Қорытындылай келе, ҚР Денсаулық сақтау саласын дамытудың 2016-2019 жылдарға арналған «Денсаулық» мемлекеттік бағдарламасының көрсеткіштері орындалған деп тұжырым жасауға болады.

**2.2. Мемлекеттік аудиттің негізгі нәтижелері.**

Аудиторлық іс-шарамен қамтылған бюджет қаражаты мен активтердің жапы көлемі 127 660 509,4 мың теңге *(оның ішінде республикалық бюджет есебінен 116 174 636,2 мың теңге)*. Оның ішінде 2017 жылы 21 100 301,2 мың теңге *(оның ішінде республикалық бюджет есебінен 20 176 087,4 мың теңге),* 2018 жылы 24 925 342,8 мың теңге *(оның ішінде республикалық бюджет есебінен 23 916 463,9 мың теңге)*, 2019 жылы 29 536 279,9 мың теңге *(оның ішінде республикалық бюджет есебінен 28 740 605,3 мың теңге)*, 2020 жылы 52 098 585,5 мың теңге *(оның ішінде республикалық бюджет есебінен 43 341 479,6 мың теңге).*

Аудиторлық іс-шараның қорытындысымен Қазақстан Республикасының Заңнама талаптарын сақтамау салдарынан жалпы сомасы 10 751 808,4 мың теңге көлемінде бюджет және өзгеде заңнама талаптарының сақталмауына жол берілген.

Оның ішінде: қаржылық бұзушылықтар 4 980 228,1 мың теңгені құрады, оның қалпына келтірілуге жататыны 4 968 163,9 мың теңге, өтелуге жататыны 12 064,2 мың теңге.

Бюджет қаражатын пайдалану кезіндегі бюджет заңнамасының және өзге де заңнама бойынша анықталған бұзушылықтар сомасы 12 064,2 мың теңгені құраса, бухгалтерлік есепті жүргізу және қаржылық есептілікті жасау кезіндегі анықталған бұзушылықтар сомасы 4 968 163,9 мың теңгені құрады.

Мемлекеттік аудит барысында қалпына келтірілген қаржы көлемі 3 932 465,5 мың теңге және мемлекеттік аудит барысында өтелген қаржы көлемі 3 751,5 мың теңге.

Жалпы қалпына келтірілетін қаржының қалдығы 1 035 698,4 мың теңгені құраса өтелуі тиіс соманың қалдығы 8 312,7 мың теңгені құрады.

Сонымен қатар, 4 536 278,0 мың теңге көлеміндегі бюджет қаражатының тиімсіз жоспарланғандығы *(оның ішінде 2017 жылы 119 071,0 мың теңге, 2018 жылы 707 390,4 мың теңге, 2019 жылы 1 181 283,1 мың теңге және 2020 жылы 2 528 533,5 мың теңге)* және 1 235 302,3 мың теңге *(оның ішінде 2017 жылы 6 512,0 мың теңге, 2018 жылы 24 201,1 мың теңге, 2019 жылы 169 163,3 мың теңге және 2020 жылы 1 035 425,9 мың теңге)* көлеміндегі бюджет қаражатының (активтердің) тиімсіз пайдаланылғандығы анықталды.

Рәсімдік сипаттағы бұзушылықтардың саны 440 бірлікті *(оның ішінде 2017 жылы 70 бірлік, 2018 жылы 90 бірлік, 2019 жылы 107 бірлік және 2020 жылы 173 бірлік)* құрады.

Мемлекеттік аудит нәтижесі көрсеткендей, жүйелі бұзушылықтар мен кемшіліктерге ықпал еткен негізгі себептер бюджет заңнамасы мен өзге де заңнама талаптарының сақталмауы салдарынан орын алған, атап айтқанда төмендегі аудит объектілер бөлінісінде:

**1. Қазақстан Республикасының Қаржы Министрінің 2010 жылғы 03 тамыздағы №393 бұйрығымен бекітілген «Мемлекеттік мекемелерде бухгалтерлік есеп жүргізу қағидаларының» 4,12,15,18,22,258-1 тармақтарының талаптары төмендегі бір аудит объектісімен сақталмаған:**

1). «Шымкент қаласының денсаулық сақтау басқармасы» мемлекеттік мекемесі.

**2. Қазақстан Республикасы Қаржы министрінің 2010 жылғы 7 қыркүйектегі №444 бұйрығымен бектілген «Есеп саясатының» 15-тармағының және Қазақстан Республикасы Қаржы министрінің 2010 жылғы 15 маусымдағы №281 бұйрығымен бектілген «Мемлекеттік мекемелердің бухгалтерлік есепке алу шоттарының жоспарынының» 10-тармағының («Қорлар" кіші бөлімі») талаптары төмендегі бір аудит объектісімен сақталмаған:**

1). «Шымкент қаласының денсаулық сақтау басқармасы» мемлекеттік мекемесі.

**III. Қорытынды бөлімі.**

**3.1 Мемлекеттік аудит барысында қабылданған шаралар.**

Мемлекеттік аудит барысында:

Жалпы 12 064,2 мың өтелетуге жататын қаржының 3 751,5 мың теңгесі аудит барысында өтелген. Жалпы қалпына келтіруге жататын қаржының аудит барысында 4 968 163,9 теңгесі қалпына келтірілген, қорытындыны дайындау барысында 26 067,8 мың теңгесі қалпына келтірілген. Аудит барысында 16 жауапты қызметкерлерге тәртіптік шаралар қолданылған, қорытындыны дайындау барысында 5 жауапты қызметкерлерге тәртіптік шаралар қолданылған.

1. «Шымкент қаласының денсаулық сақтау басқармасы» мемлекеттік мекемесі бойынша аудит барысында 625,5 мың теңге бухгалтерлік есеп бойынша қалпына келтірілді.

**3.2. Мемлекеттік аудит нәтижелері бойынша тұжырымдар.**

 **«Мәнділік» мемлекеттік аудит көрсеткіші:**

Аудиторлық іс-шараның қорытындысымен аудитпен қамтылған 24 аудит объектісінің барлығында әр түрлі сипаттағы бұзушылықтар анықталса, оның 23 аудит объектісінде немесе 95 пайызында қаржылық бұзушылықтар анықталған.

Жалпы сомасы 10 751 808,4 мың теңге көлемінде бюджет және өзгеде заңнама талаптарының сақталмауына жол берілген бұл жалпы қамтылған қаржының 8,4 пайызын құрайды.

Оның ішінде: қаржылық бұзушылықтар 4 980 228,1 мың теңгені құрады, оның қалпына келтірілуге жататыны 4 968 163,9 мың теңге, өтелуге жататыны 12 064,2 мың теңге.

Бюджет қаражатын пайдалану кезіндегі бюджет заңнамасының және өзге де заңнаманың бұзушылықтар сомасы 12 064,2 мың теңгені құраса, бухгалтерлік есепті жүргізу және қаржылық есептілікті жасау кезіндегі бұзушылықтар сомасы 4 968 163,9 мың теңгені құрады.

Сонымен қатар, 4 536 278,0 мың теңге көлеміндегі бюджет қаражатының тиімсіз жоспарланғандығы және 1 235 302,3 мың теңге көлеміндегі бюджет қаражатының (активтердің) тиімсіз пайдаланылғандығы анықталса, рәсімдік сипаттағы бұзушылықтардың саны 440 бірлікті құрады.

Мемлекеттік аудит нәтижесі көрсеткендей, жүйелі бұзушылықтар мен кемшіліктерге ықпал еткен негізгі себептер бюджет заңнамасы мен өзге де заңнама талаптарының сақталмауы салдарынан орын алған.

 **«Тиімділік» мемлекеттік аудит көрсеткіші:**

Аудит қорытындысымен 13 аудит объектісімен жалпы 4 536 278,0 мың теңге көлеміндегі бюджет қаражатының тиімсіз жоспарланғандығы және 17 аудит объектісімен жалпы 1 235 302,3 мың теңге көлеміндегі бюджет қаражатының (активтердің) тиімсіз пайдаланылғандығы анықталды, бұл дегенімізбюджет қаражатын жоспарлау мен пайдалану тиімділігі жеткіліксіз деңгейде.

 **«Нәтижелік» мемлекеттік аудит көрсеткіші:**

ҚР Денсаулық сақтау саласын дамытудың 2016-2019 жылдарға арналған «Денсаулық» мемлекеттік бағдарламасында көрсетілген 7-бағыт бойынша 2018-2019 жылдары бір қатар жұмыстар атқарылып, көрсеткіштер орындалғанымен, 2018 жылғы Ана өлімі көрсеткіші бойынша 2017 жылмен салыстырғанда 21,0%-ға, 100 мың тірі туылғандарға шаққанда 11,6-дан 14,75-ке дейін өскен ал, 2019 жылды 2018 жылмен салыстырғанда (2018 жылы – 19,6) – 62,2 %-ға төмендеген, яғни 2018 жылы ана өлімі көрсеткіші 2017 жылмен салыстырғанда өсіп, көрсеткіш орындалмаған.

 **3.3. Мемлекеттік аудит нәтижелері бойынша ұсынымдар мен тапсырмалар.**

**19. «Шымкент қаласының денсаулық сақтау басқармасы» мемлекеттік мекемесі;**

1) Бухгалтерлік есеп бойынша 2 485,2 мың теңге қалпына келтірілсін;

2) Іс сапар шығындарына 2017 жылы артық төленген 116,3 мың теңгені және 2020 жылы артық төленген 25,0 мың теңгені бюджетке өндіру жұмыстары жүргізілсін;

3) Қазақстан Республикасының нормативтік құқықтық актілерін, бюджеттік және өзге де заңнамаларының талаптарының сақталмауына жол бергені үшін жауапты тұлғалардың тәртіптік жауапкершіліктері қаралсын;

4) Бюджет қаражатын жоспарлау және пайдалану барысында Қазақстан Республикасының бюджеттік және басқа да заңнамаларының сақталуын басқарма мен ведомстволық бағыныстағы ұйымдарында қамтамасыз ету бойынша мониторинг жүргізу ұсынылсын;

 5) Жоғарыда көрсетілген ұсынымдар мен тапсырмалар бойынша қабылданған шара туралы мәліметті 2022 жылдың 20 наурызына дейін Шымкент қаласы бойынша тексеру комиссиясына ұсынылсын.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_